ولودومیر زیلینسکی

ولودومیر اولیکسیندرویچ زیلینسکی ایک یوکرینی سیاست دان، منظر نویس، اداکار، کامیڈین، ہدایت کار اور یوکرین کے منتخب صدر ہیں۔ سیاست میں قدم رکھنے سے قبل انھوں نے قانون کی ڈگری حاصل کی اور ایک کمپنی بنائی جو فلمیں، کارٹون اور ٹی وی کامیڈی شوز بناتی تھی۔

 صدر منتخب 
وہ یوکرینی مقامی ٹیلی ویژن پر پیش کیے جانے والے طنزیہ ڈرامے ”سروینٹ فار دی پیپل“ میں استاد کا کردار ادا کرتے ہیں جو کرپشن کے خلاف لڑتے ہوئے صدر منتخب ہو جاتا ہے اور ممکنہ طور پر اب انھوں نے اس خیال کو حقیقت کا روپ دے دیا ہے۔ انھوں نے اپنی سیاسی جماعت کا نام بھی وہی رکھا جو ڈرامے میں دیا گیا تھا۔ انھوں نے صدر پیٹرو پوروشینکو کو 73 فیصد ووٹ حاصل کر کے شکست دی ہے۔

 مقبولیت 
انھوں نے انتخابات کے تمام روایتی اصولوں اور ضابطوں کے برخلاف کوئی جلسے منعقد نہیں کیے اور چند ایک انٹرویو دیے۔ ان کے بظاہر کوئی سیاسی نظریات نہیں ہیں سوائے اس کے کہ وہ یہ کہتے ہیں کہ میں پچھلے صدور سے مختلف انداز میں ملک چلاؤں گا۔ زیلینسکی سوشل میڈیا پر بہت زیادہ فعال ہیں اس لیے نوجوان ووٹرز میں ان کی بہت اپیل ہے۔ اس وقت یوکرین میں یوکرینی اور روسی زبانیں بیک وقت بولنا کافی مشکل سمجھا جاتا ہے کیونکہ یہ ملک علاقائی سیاست کی وجہ سے زبانوں کی سیاست پر تقسیم ہو چکا ہے۔ تاہم ولودومیر دونوں زبانوں میں گفتگو کرتے ہیں جس کی وجہ سے وہ یوکرین کے روسی زبان بولے جانے علاقوں میں کافی مقبول ہیں۔
 حوالہ جات 

زمرہ:1978ء کی پیدائشیں
زمرہ:اداکار سیاست دان
زمرہ:اکیسویں صدی کے یوکرائنی مرد اداکار
زمرہ:بقید حیات شخصیات
زمرہ:پنڈورا دستاویزات میں مذکور شخصیات
زمرہ:کریوئی ریح کی شخصیات
زمرہ:مرد منظر نویس
زمرہ:یورپی اتحاد کے نقاد
زمرہ:یوکرائنی صوتی اداکار
زمرہ:یوکرائنی فلم پروڈیوسر
زمرہ:یوکرائنی یہودی سیاست دان
زمرہ:یوکرین کے صدور
زمرہ:یہودی مرد اداکار
زمرہ:یوکرائنی مرد فلمی اداکار
زمرہ:یوکرینی منظر نویس
زمرہ:یوکرینی یہودی
زمرہ:ٹرمپ-یوکرین اسکینڈل
زمرہ:ویکی ڈیٹا سے مختلف مختصر وضاحت
زمرہ:یوکرائنی مرد ٹیلی ویژن اداکار